[ca] L'augment del nivell de la mar, el risc d'inundacions i l'impacte de l'onatge degut al canvi climàtic propicien que les comunitats litorals siguin territoris vulnerables a curt, mitjà i llarg termini. L'objectiu principal de l'estudi és explorar en quina mesura és la ciutat flotant una solució per a l'augment del nivell mar a la ciutat de Barcelona a mitjà i llarg termini. Per a desenvolupar l'objectiu, els principals mètodes d'anàlisis utilitzades han estat la revisió documental, el benchmarking, la generació de mapes i imatges de futur, l'estudi de cas, les enquestes en línia i el DAFO. Els resultats més importants han estat la identificació i classificació de les principals mesures d'adaptació a l'augment del nivell de la mar; l'exploració de diversos casos i projectes d'extensions de ciutats litorals sobre la mar i de ciutats flotants; la prospecció d'una extensió de Barcelona sobre la mar; i la identificació de les principals febleses, amenaces, fortaleses i oportunitats d'aquesta prospecció. Les principals conclusions són que existeix una dualitat en les mesures d'adaptació a l'augment del nivell de la mar entre mesures estructurals dures o grises i mesures estructurals toves o basades en la naturalesa. Que les ciutats flotants poden ser una solució sostenible però no s'evidencien casos executats, únicament projectes. No obstant això, les extensions de ciutats litorals sobre la mar sí que compten amb gran varietat de projectes executats. El litoral de Barcelona, sobre la base de les projeccions climàtiques, necessita reformular-se i protegir-se de l'augment del nivell de la mar, del risc de sofrir inundacions i dels impactes de l'onatge. L'extensió de Barcelona sobre la mar pot ser una solució vàlida a mitjà i llarg termini. No obstant això, un projecte d'aquesta envergadura presenta fortaleses i oportunitats, però també febleses i amenaces i, per tant, necessita tenir en compte el punt de vista dels actors locals.

[en] Sea level rise, the risk of flooding and the impact of waves due to climate change make coastal communities vulnerable territories in the short, medium and long term. The main objective of the study is to explore the extent to which the floating city is a solution to sea level rise in the city of Barcelona in the medium and long term. To develop the objective, the main methods of analysis used were document review, benchmarking, generation of maps and images of the future, case studies, online surveys and SWOT. The most important results have been the identification and classification of the main adaptation measures to sea level rise; the exploration of several cases and projects of coastal city extensions over the sea and floating cities; the prospection of an extension of Barcelona over the sea; and the identification of the main weaknesses, threats, strengths and opportunities of this prospection. The main conclusions are that there is a duality in sea level rise adaptation measures between hard or grey structural measures and soft or nature-based structural measures. That floating cities can be a sustainable solution but there is no evidence of implemented cases, only projects. However, the extensions of coastal cities on the sea do have a great variety of executed projects. Barcelona's coastline, based on climate projections, needs to be reformulated and protected from sea level rise, the risk of flooding and the impacts of waves. Extending Barcelona over the sea may be a valid solution in the medium and long term. However, a project of this scale presents strengths and opportunities, but also weaknesses and threats, and therefore needs to take into account the point of view of local stakeholders.